As jou passie jou lewe word | MaanKind
04 Dinsdag Sep 2012
Boeke vir Kindle, Boekemakranka, e-Boek Uitgewers, e-Boeke, Kleinmond, Vriende van Kleinmond Biblioteek
Mens hoor altyd die self-help ghoeroes sê, vind jou passie, en doen net dit. Dit is die resep vir geluk en sukses. Ek het al my lewe baie skepties na daardie raad geluister, veral toe ek jonk was, en gedink ja, right. Ek meen, regtig. Wie sou my nou wou betaal om heeldag stories te lees, en in my vrye tyd op my rekenaar te speel?
Min het ek gedink, maar ek kan mysélf mos betaal daarvoor. Een goeie dag het dit my getref, toe nog ‘n persoon wou weet waar hulle Viersprong (‘n Kortverhaalbundel waarvoor ek ‘n paar verhale bygedra het) te koop kan kry. (Die uitgewer het ophou funksioneer, en dit is nie meer in druk nie). Probeer dit as e-Boek op Amazon, het dit my te binne geskiet. En siedaar, Boekemakranka is gebore. Goed, dit behels darem bietjie meer as die lees van stories en speel op my rekenaar, maar dis die bottomline. Dit is vir my so lekker, dat dit skoon vreemd voel as ek geldelik daarvoor beloon word!
Nou spiraal dit so uit, dit is vinnig besig om my voltydse werk te word. In die oggende kan ek nie vinnig genoeg my ander ‘verpligtinge’ en huishoudelike take afhandel om te begin nie.
Glo my, ander mense sien skielik ook die passie raak, en deel net werk uit. Ek is gevra om Saterdag ‘n praatjie te hou oor e-Boeke en e-Lesers, ter viering van Nasionale Boekeweek, en vandag ook om bietjie lewe te blaas in ons Vriende van Kleinmond Biblioteek. Eintlik behels dit fondsinsameling en vergaderings en reëlings, maar ag wat, dis vir ‘n goeie saak.
Maar hier sit ek en werk, en ek geniet elke oomblik daarvan! Daar is ‘n diepe tevredenheid, contentment, in my hart, in my siel en hele wese.
Wat is jou passie, en hoe kan jy dit deel maak van jou lewe?
13 thoughts on “As jou passie jou lewe word”
5 September, 2012 om 3:00 nm
Terwyl ek hier lees begin my hart sommer so swel van dankbaarheid dat jy jou passie kan uitleef. Ek dink dit moet die goorste goor wees om elke dag te gaan “werk,” net sodat jy geld kan verdien. Ek is toentertyd voor ‘n keuse gestel… Beroepsvrou (everybody said I am to my core a career woman) of “Ma wees.” Ek het die laaste gekies., en was nog nie een dag spyt nie. Dit was my passie… het net nie geld daarmee verdien nie 😦
5 September, 2012 om 3:11 nm
Maar kyk watse goeie job jy daarmee gedoen het!
5 September, 2012 om 2:06 nm
Ek het verskeie belangstellings en raak maar soms verveeld ook as ek net een ding doen. Maar waaraan ek nog altyd aan werk, my hele lewe lank, is om musiek te neem, soms doen ek naaldwerk en handwerk alhoewel, dit bly erg agter deesdae. Bybelstudie.
5 September, 2012 om 3:12 nm
Maar maak jou musiek, want dis daardeur wat jy lewens aanraak.
5 September, 2012 om 3:19 nm
Ag, nie so goed nie!! 😦
5 September, 2012 om 3:34 nm
Moenie jouself so onderskat nie. Lewens aanraak kan op baie maniere wees, kinders, plaaswerkers, dorpsmense. Jy hoef mos nie die wêreld te verower nie, dalk net kinders leer van musiek? Dis mos ook lewens aanraak?
5 September, 2012 om 3:50 nm
Terug pieng: Raaisels « Herriemerrie
5 September, 2012 om 10:11 vm
Ek sal kom lees en speel, dankie dat jy vra.
5 September, 2012 om 9:22 vm
Hello Maankind…. Ek het verlede Vrydag by my voltydse werk bedank, die bedanking was agv politiek by die werk en nie omdat ek nie meer van die werk hou nie; inteendeel ek is MAL en passievol oor my werk (ek is ‘n funksie ko-oordineerder). Ek het terug geval op waarvoor ek jare terug geswot het – ‘n mond higienis en begin die 1ste Oktober weer daarmee, maar net deeltyds. Ek het tans nog 2 dae oop gedurende die week. Ek het ook onlangs begin met ‘n kosblog, ek was baie onseker oor alles wat gebeur het, maar nadat ek jou artikel gelees het sien ek hierdie nuwe lewenshoofstuk as ‘n wonderlike geleentheid om presies dit te doen wat my passie is. Baie, baie, baie dankie!! Nadia
5 September, 2012 om 10:08 vm
Sterkte met jou paadjie! En geniet dit! XXX
4 September, 2012 om 9:55 nm
ek bewonder jou dat jy so by is met die tegnologie en hierdie nuwe veld so maklik betree het. baie geluk. ek dink dis die begin van groot dinge.
5 September, 2012 om 10:10 vm
Baie dankie, Seegogga!